Document ID: /roh_data/filtered/fineweb-2-filterrobots_roh.jsonl.gz/73621

Sut la via dal Pass dal Fuorn ha la polizia chattà in pèr ch'era sparì dapi mardi saira. L'um da 87 onns e la dunna dad 81 onn èn vegnids chattads morts. Dapi mesemna ha la polizia tschertgà il pèr da Zernez ed al chattà en la regiun Ova Spin en ina chavorgia sut la via. Suenter tschertgas intensivas ha la polizia chattà gievgia suentermezdi ils rests d'in auto e las bara dals disgraziads.
Tenor emprimas examinaziuns quinta la polizia ch'il pèr saja cun l'auto vegnì giud via tar la cruschada cun ina via laterala. La procura publica e la polizia chantunala investigheschan il cas.